Diari Oficial de la Generalitat Valenciana


Sumari del DOGV 4560, del 06-08-2003 (2003/9207)

DECRET 143/2003, d'1 d'agost, del Consell de la Generalitat, pel qual es modifica l'article 2 del Decret 186/2002, de 19 de novembre, pel qual es creà la Comissió Delegada del Govern per al Desenvolupament Sostenible de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/08/01/143/dof/vci/html**

### Dades del document

Número de DOGV
:   4560

Data del DOGV
:   06-08-2003

Secció del DOGV
:   I. DISPOSICIONS GENERALS

Número del document
:   2003/9207


Data del document
:   01-08-2003

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * desenvolupament sostenible
    * organització administrativa
    * legislació

DECRET 143/2003, d'1 d'agost, del Consell de la Generalitat, pel qual es modifica l'article 2 del Decret 186/2002, de 19 de novembre, pel qual es creà la Comissió Delegada del Govern per al Desenvolupament Sostenible de la Comunitat Valenciana. [2003/9207]
  
El document base per a l'adopció de l'estratègia per al desenvolupament sostenible de la Comunitat Valenciana, aprovat per Acord de 16 de juliol del 2002, del Consell de la Generalitat, inclou la creació d'una Comissió Delegada del Govern que exercisca la direcció del projecte. Aquesta comissió delegada va ser creada pel Decret 186/2002, de 19 de novembre, del Consell de la Generalitat.
  
El Decret 71/2003, de 21 de juny, del Consell de la Generalitat, estableix l'organització de l'administració de la Generalitat, per la qual cosa correspon la modificació de la composició de la Comissió Delegada esmentada per a adaptar-la a aquesta organització.
  
Així doncs, de conformitat amb el que preveu la Llei 5/1983, de 30 de desembre, de Govern Valencià, en la redacció donada per la Llei 1/2002, de 26 de febrer, a proposta del conseller de Territori i Habitatge i després de la deliberació del Consell de la Generalitat, en la reunió del dia 1 d'agost de 2003,
  
DECRETE
  
Article únic
  
Es modifica l'article 2 del Decret 186/2002, de 19 de novembre, del Consell de la Generalitat, pel qual es creà la Comissió Delegada del Govern per al Desenvolupament Sostenible de la Comunitat Valenciana, que queda redactat de la manera següent:
  
«Article 2. Composició de la Comissió Delegada del Govern per al Desenvolu-pament Sostenible de la Comunitat Valenciana
  
La Comissió estarà integrada pels membres següents:
  
- El conseller de Presidència, qui la presidirà
  
- El conseller d'Economia, Hisenda i Ocupació
  
- El conseller d'Indústria, Comerç i Turisme
  
- El conseller de Territori i Habitatge
  
- La consellera de Benestar Social.
  
Podran formar part de la comissió els altres consellers que en cada cas designe el president en funció dels temes que s'hagen de tractar.
  
El conseller de Territori i Habitatge exercirà les funcions de secretari de la Comissió Delegada del Govern per al Desenvolupament Sostenible de la Comunitat Valenciana».
  
DISPOSICIÓ FINAL
  
El present decret entrarà en vigor el sendemà de la seua publicació en el Diari Oficial de la Generalitat Valenciana.
  
València, 1 d'agost de 2003.
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY


Còpia Permalink ELI